Et bilde som inneholder symbol, logo, emblem

Automatisk generert beskrivelse

**Møtebok**

**ÅL KYRKJELEGE FELLESRÅD**

**Møte 29.04.2025**

**Møtestart: kl 18.15 Ål kyrkjestugu**

**Møteslutt: kl 20.20**

**Til stade:**

**Medlemer:** Liv A. Solberg(Leveld), Inger Haug(Leveld), Frøydis Stoveland Dekko (Torpo), Kari Kristine Flatland (Torpo), Ingrid Hajem (Ål), Audun Vestenfor (Ål), Anne Kjersti Frøyen (Ål), Arild Øystese Hansen (Ål), Solveig Løkensgard Arnegard (komm.repr)

**Varamedlem som møtte:** Geir Wiknes (sokneprest)

**Andre:** Anne Gerd Jorde, sekretær

**Forfall:** Camilla Osnes (prost)

**Merknader:** Audun Vestenfor måtte gå tidlegare og var ikkje med på vedtak under sak 16/25 og 17/25.

SAKSLISTE:

FR-sak 13/25: Godkjenning av referat frå møtet 18.03.25 og innkalling 229.04.25

FR-sak 14/25: Val av administrasjonsutval

FR-sak 15/25: Val av forhandlingsutval

FR-sak 16/25: Hogst ved Leveld kyrkje

FR-sak 17/25: Orienteringssaker

**FR-sak 13/25: GODKJENNING AV MØTEPROTOKOLL FRÅ MØTE 18.03.25**

**OG MØTEINNKALLING 29.04.25**

**Saksdokument:**

1.Møtebok frå møtet 18.03.2025

Dokumentet ligg ved saka.

**Saksopplysningar:**

Møtebok frå møtet i Ål kyrkjeleg fellesråd i møte 18.03.2025 vert lagt fram for eventuelle korrigeringar og til godkjenning.

Møteinnkallinga for møtet 29.04.2025 er lagt fram for godkjenning.

**Framlegg til vedtak:**

Ål kyrkjeleg fellesråd godkjenner møteboka frå 18.03.2025

Innkallinga til møtet 29.04.2025 blir godkjent.

**Ål kyrkjelege fellesråd i møte 29.04.2025**

**VEDTAK :**

Ål kyrkjeleg fellesråd godkjenner møteboka frå 18.03.2025 med tilføying om lystenning på minnelunden.

Innkallinga til møtet 29.04.2025 blir godkjent.

**FR-sak 14/25: VAL AV ADMINISTRASJONSUTVAL /PARTSAMANSETT UTVAL**

**Saksdokument:**

1. Kyrkjeordning for Den norske Kyrkja
2. Hovudavtalen for Den norske Kyrkja
3. Reglement for partsamansett utval vedteke i fellesrådet 21.10.2020

Dokument 3 ligg som vedlegg.

**Saksopplysningar:**

Administrasjonsutval eller partsamansett utval som det også blir kalla, skal veljast for kvar valperiode i fellesrådet. Dette er nedfelt både i Hovudavtalen § 10 - 1 og Kyrkjeordning for Den norske Kyrkje

§ 41. Dette utvalet skal handsame saker som gjeld tilhøve mellom sokna som arbeidsgjevar og dei tilsette, med mindre partane avtalar at slike saker skal handsamast på annan måte.

Utvalet skal handsame saker som gjeld personalpolitikk som til dømes personalpolitiske retningslinjer, reglement og rutinar og utviklings- og omstillingsprosessar. Utvalet skal ikkje handsame personalsaker.

Fellesrådet skal fastsetja retningsliner for arbeidet i administrasjonsutvalet i eit lokalt reglement. Ål kyrkjelege fellesråd gjorde vedtak om eit slik reglement i 2020. Reglementet ligg ved saka. Det er fullt mogleg å gjera endringar på dette reglementet om fellesrådet ynskjer det. Endringar må skje innafor dei reglar og rutinar som ligg i lovverket og må i så fall løftast som eiga sak.

Reglementet seier noko om samansetjing av utvalet, mandatet, saker der utvalet har avgjersrett og uttalerett. Utvalet skal blant anna innstille i tilsetjingssaker.

Reglementet for Ål kyrkjelege fellesråd vedteke i 2020, seier at utvalet skal bestå av minst 3 medlemer valde av og frå fellesrådet og minst 2 medlemer peika ut av og blant arbeidstakarane. Arbeidsgjevarrepresentantane vert valde blant representantane i fellesrådet og fellesrådet vel leiar og nestleiar blant arbeidsgjevarrepresentantane.

**Framlegg til vedtak:**

Følgjande blir valt som arbeidsgjevarrepresentantar i partsamansett utval:

Leiar:

Nestleiar:

Medlem:

**Ål kyrkjelege fellesråd i møte 29.04.2025**

**VEDTAK :**

Følgjande blir valt som arbeidsgjevarrepresentantar i partsamansett utval:

Medlemar: Anne Kjersti Frøyen -leiar

Frøydis Stoveland Dekko - nestleiar

Arild Øystese Hansen

Varamedlem: 1. Audun Vestenfor

2. Inger Haug

**FR-sak 15/25: VAL AV FORHANDLINGSUTVAL**

**Saksdokument:**

1. Handbok for sokneråd og kyrkjelege fellesråd

**Saksopplysningar:**

Handbok for sokneråd og kyrkjeleg fellesråd punkt 6.10 omtalar forhandlingsutval. Der står det blant anna:

*For å ivareta forhandlingar om lokale løns- og arbeidsforhold bør kyrkjeleg fellesråd opprette eit forhandlingsutval på til dømes 3 medlemar. For å sikre ein effektiv arbeidsform kan desse representantane godt vera dei same som sit i arbeidsutvalet og/eller er arbeidsgjevar sine representantar i administrasjonsutvalet. Fellesrådet bør fastsetja fullmakter/rammer og retningsliner for forhandlingsutvalet sitt arbeid i dei enkelte forhandlingsoppgåvene.*

**Framlegg til vedtak:**

Følgjande blir valt til forhandlingsutvalet for perioden fram til neste val:

-

-

-

**Ål kyrkjelege fellesråd i møte 29.04.2025:**

**VEDTAK:**

Følgjande blir valt som forhandlingsutval:

Medlemar: Anne Kjersti Frøyen -leiar

Frøydis Stoveland Dekko - nestleiar

Arild Øystese Hansen

Varamedlem: 1. Audun Vestenfor

2. Inger Haug

**FR-sak 16/25: HOGST VED LEVELD KYRKJE**

**Saksframlegg:**

Ved vegen inn til bårehuset og reiskapshuset i Leveld kyrkje har det stått eit gjerde som ofte har vorte øydelagt av brøyting og snø med meir. På andre sida av vegen har det stått ein allè av gran/furu. Nokon av desse buskene er hogd, mens nokon står att. Ved å fjerne desse buskene og stammene, er det mogleg å trekke vegen litt inn. Det er då håp om å kunne setja oppe eit gjerde som ikkje blir øydelagt av brøyting og snø. Både terreng og stein i grunnen skapar problem for oppsetting av nytt gjerde.

Et bilde som inneholder utendørs, tre, gress, plante

KI-generert innhold kan være feil. **Et bilde som inneholder utendørs, tre, plante, vann

KI-generert innhold kan være feil.**

På steinmuren ut mot vegen står det ein del bjørketre mot kyrkja i Leveld. Desse har røter som fort kan øydelegge muren etter som dei veks seg store. Vegetasjon for nære trebygg kan også skape problem. Av den grunn er det eit spørsmål om også desse trea eller deler av dei bør fjernast.

Det står fortsatt att ein del tre i skråningen frå kyrkjegarden mot veg og parkeringsplass (Sjå foto), men dette blir på andre sida av porten til kyrkja.

**Et bilde som inneholder utendørs, gress, himmel, tre

KI-generert innhold kan være feil. **

**Drøfting:**

Hogging av tre vil opplevast ulikt for ulike personar. Nokon syns det blir lysare og lettare, mens andre syns det blir tomt og meir goldt. I desse tilfella vil det stå att ein del tre på andre område i nærleiken.

Når det gjeld hogging av trea ved vegen inn til bårehus og reiskapshus, er det eit praktisk spørsmål om å få opp eit gjerde. Gravplassar skal ha gjerde rundt seg og i dette området ferdast det også ein del beitedyr.

Når det gjeld hogging av bjørker er det meir for å unngå skade på mur og kyrkjebygg etter som dei veks seg større.

**Framlegg til vedtak:**

Fellesrådet vedtek hogging av ………

**Frå handsaming:**

Det vart drøfta mange løysingar med gjerde på vegen opp til bårehuset.

Det vart stilt spørsmål om kva som skjer med frostsprenging av muren om bjørketrea mellom mur og kyrkje blir fjerna. Dei syg opp mykje vatn frå jorda.

**Ål kyrkjelege fellesråd i møte 29.04.2025:**

**VEDTAK:**

1. Administrasjonen får mynde til å vurdere kor mange av dei vintergrøne trea som må ned i vegen inn til bårerommet, for å få opp eit gjerde der rundt kyrkjegarden som ikkje blir øydelagt ved brøyting.
2. Bjørketrea mellom mur og kyrkjevegg blir vurdert i ei heilskapleg plan for drening av området.
3. Det vart bedt om sak til neste møte om forbud av lause gravlykter.

**FR-sak 17/25: ORIENTERINGSAKER**

* Høyring om tilskotsordning (som ikkje kom med sist møte)
* Varmeanlegg Ål kyrkje – status

Arild orienterte.

* Utlysing av diakonistilling

AU utlysing i slutten av mai/juni og tilsetting etter ny kyrkjeverje blir tilsett.

* Betalingssatsar for leige av kyrkjene til konsertar

Blir sak neste møte

* Endring av prosent i reinhaldstilling

Reduksjon 10% frå 1. juni. Reinhaldar

* Oppstart ny kyrkjeverje 1. august
* Anonym grav i namna minnelund – spørsmål frå sist møte

Statsforvaltar seier at du nå kan ha anonym grav i namna minnelund på linje med at du kan ha anonym grav i kistegravfelt.

* Sommarvikarar

Vetle Hvidsand og Gjermund Stræte Lie er sommarvikarar på gravplassane denne sommaren.

**Framlegg til vedtak:**

Sakene teke til orientering

**Ål kyrkjelege fellesråd i møte 29.04.2025:**

**VEDTAK:**

Sakene teke til orientering.

Varmeanlegg er under prosjektering. Kyrkjeverja informerer kommunedirektøren under vegs.

Kyrkjeverja ber om aktivt møte med formannskapet og sjekkar status for underskotssøknaden.

Kyrkjeverja sjekkar også aktuelle datoar for innlevering av budsjett forslag for 2026 til kommunen.